На основу члана 32. став 1. тачка 1. Закона о локалној самоуправи ("Службени гласник РС", број 129/2007) и члана 105. став 5. Статута Општине Рума ("Службени лист општина Срема", број 6/2009), Скупштина општине Рума, на седници одржаној 15. новембра 2012. године, донела је

ОДЛУКУ
О ИЗМЕНИ И ДОПУНИ СТАТУТА ОПШТИНЕ РУМА

Члан 1.

У Статуту Општине Рума ("Службени лист општина Срема", број 6/2009), (у даљем тексту: Статут), члан 13. мења се и гласи:

"Општина је носилац права јавне својине на стварима и другим имовинским правима у складу са законом".

Члан 2.

У члану 15. став 1. Статута, тачка 26. мења се и гласи:

"управља имовином Општине, одлучује о прибављању ствари и располагању стварима у јавној својини Општине у складу са Законом, овим Статутом и другим актима Општине, користи средства у државној и покрајинској својини и стара се о њиховом очувању и увећању".

Члан 3.

Члан 37. став 1. тачка 16. Статута мења се и гласи:

"утврђује накнаду за уређивање грађевинског земљишта и накнаду за коришћење јавних добара у складу са законом".

У истом члану тачка 18. мења се и гласи:

"одлучује о прибављању ствари и располагању стварима у својини Општине, под условима прописаним Законом, уколико својинска овлашћења овим Статутом или посебним прописом нису пренета на други орган".

Члан 4.

Члан 56. став 1. тачка 6. Статута мења се и гласи:

"одлучује о:

- давању у закуп пословног простора и закључује уговоре о давању пословног простора у закуп;

- отуђењу грађевинског земљишта у јавној својини и давању у закуп грађевинског земљишта у јавној својини и закључује уговоре о отуђењу и давању у закуп грађевинског земљишта у јавној својини, по претходно прибављеном мишљењу Општинског јавног право браниоца".

Члан 5.

У члану 59. став 1. Статута иза тачке 9. додају се тачке 10. и 11. које гласе:

"10. даје претходну сагласност МЗ, установама, јавним агенцијама и другим организацијама које су носиоци права коришћења на непокретностима у јавној својини Општине, за давање у закуп и одређивање намене истих;

11. доноси одлуку о прибављању и располагању превозних средстава и опреме веће вредности, одлучује о залагању покретних ствари, одлучује о њиховом давању у закуп, одлучује о прибављању и располагању превозних средстава и опреме веће вредности за потребе органа и организација."

Досадашња тачка 10. постаје тачка 12.

Члан 6.

У члану 68. став 1. иза тачке 7. додаје се тачка 8. која гласи:

"8. води евиденцију о стварима у јавној својини, у складу са законом".

Члан 8.

Ова одлука ступа на снагу осмог дана од дана објављивања у "Службеном листу општина Срема".

Скупштина општине Рума

Број: 06-140-5/2012-III
15. новембра 2012. године
Рума

Председник
Ненад Боровић, с.р